### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 12. april 2023 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 29. marts 2023.

Sofia Brandt fra Enhedslisten de Rød-Grønne og Jesper Lund kunne ikke tiltræde indstillingen.

###

Kvalitetsstandard for pleje og praktisk hjælp mv. 2023. Vedtagelse af kommunens serviceniveau på pleje, praktisk hjælp, madservice, samt kommunal genoptræning?og vedligeholdelsestræning for 2023.

### Resume

Byrådet skal mindst én gang årligt vedtage en kvalitetsstandard, som angiver kommunens serviceniveau for rehabilitering, pleje, praktisk hjælp, madservice, samt kommunal genoptræning og vedligeholdelsestræning efter serviceloven.

Serviceniveauet beskrives i pjecen ”Sammen om et bedre liv”. Udkastet til pjecen er vedlagt og der lægges op til at fastholde det nuværende serviceniveau.

Serviceniveauet påvirkes dog af vedtagelsen af sparekataloget idet klippekortordningen på plejehjem afskaffes, og ordningen med oplevelsesmedarbejdere reduceres og fokuseres.

Beslutningen fra budgetforliget om etablering af en sundhedsfond vurderes ikke at give ændringer til serviceniveauet i 2023.

### Beslutningspunkter

Det indstilles:

At 1) serviceniveau for?2023 på pleje og praktisk hjælp m.m.?vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-03-2023

Klaus Jørgensen:

Fremsendes til [adresse] med bemærkning, at Magistraten i mødet den 13. marts 2023 anbefaler, at byrådet tiltræder Magistratsafdelingen for Sundhed og Omsorgs indstilling af 15. februar 2023.

Jesper Lund tog forbehold.

Mulighed for i højere grad at indbygge velfærdsteknologi i serviceniveau drøftet.

Der udarbejdes notat om robotstøvsugere til drøftelse i udvalget.

Udvalg: [adresse]

Dato: 22-03-2023

Klaus Jørgensen:

Fremsendes til Sundheds- og Omsorgsudvalget til behandling i henhold til beslutning i byrådets møde den 22. marts 2023.

Udvalg: Sundheds- og Omsorgsudvalget

Dato: 29-03-2023

Klaus Jørgensen: 3

Maren Rasmussen, Nicolai Lauritsen, Kristian Karlsen, Agnes Thygesen og Klara Bruun kunne tiltræde indstillingen i overensstemmelse med Magistratens anbefaling.

Ole Skov kunne tiltræde indstillingen i overensstemmelse med Magistratens anbefaling med den bemærkning, at der som hidtil kun bør laves mindre revision af serviceniveauet.

Jesper Lund kunne ikke tiltræde indstillingen.